ຄວາມເຄັ່ງຕຶງເພີ້ມທະວີຂຶ້ນ ໃນເຮຕີ ຂະນະທີ່ສະຖານະການ ມີຄວາມຫລໍ່ແຫລມຫລາຍຂຶ້ນ
ຂ່າວສຳຄັນອື່ນໆ: 6 ປະເທດມະຫາອຳນາດ ປຶກສາຫາຣື ກ່ຽວກັບການລົງໂທດອີຣ່ານ; ສະມາຊິກ ສະພາແຫ່ງຊາດ ອັຟການິສຖານ ຮັບຮອງເອົາ ຣັຖມຸນຕຣີຕ່າງປະເທດ ແລະ ຣັ
ພະນັກງານ ໃຫ້ ຄວາມຊ່ອຍເຫລືອ ແລະເຈົ້າໜ້າທີ່ ໃນເຮຕີ ໄດ້ເຕືອນກ່ຽວກັບຄວາມເຄັ່ງຕຶງ ທີ່ພວມເພີ້ມ ທະວີຂຶ້ນ ຂະນະທີ່ພວກລອດຊີວິດມາໄດ້ຕົກ ຢູ່ໃນສະພາບອັດຕະຄັດຫລາຍຂຶ້ນ ໃນໄລຍະ ທີ່ພວກເຂົາເຈົ້າ ພາກັນລໍຖ້າອາຫານການກິນ ນ້ຳແລະຢາປົວພະຍາດ ຕົກໄປຮອດໄປເຖິງ ພວກເຂົາເຈົ້ານັ້ນ ການດຳເນີນ ຄວາມພະ ຍາຍາມບັນເທົາທຸກຂນາດໃຫຍ່ຂອງນາໆຊາດ ພວມຈະມີຂຶ້ນ ເຮຕີ ແລະສະຫະຣັດ ໄດ້ລົງ ນາມໃນຂໍ້ຕົກລົງສະບັບນຶ່ງ ອະນຸຍາດໃຫ້ ສະ ຫະຣັດ ເຂົ້າຄວບຄຸມສນາມບິນ ໃນນະຄອນ ຫຼວງPORT-AU-PRINCE ບ່ອນທີ່ພວກ ບັນເທົາທຸກນາໆຊາດ ກຳລັງດຳເນີນງານເພື່ອນຳເອົາການຊ່ອຍເຫຼືອສຸກເສີນໄປແຈກຢາຍ ໃຫ້ແກ່ປະຊາຊົນ ແຕ່ 4 ມື້ ຫລັງຈາກໄດ້ເກີດແຜ່ນດິນໄຫວຂນາດແຮງ ທີ່ເຮັດໃຫ້ນະ ຄອນຫລວງ ຂອງເຮຕີ ໄດ້ຮັບຄວາມເສັຽຫາຍຮ້າຍແຮງນັ້ນ ການບັນເທົາທຸກ ໄດ້ດຳເນີນ ໄປແບບຊ້າໆ ບັນດາພະນັກງານ ບັນເທົາທຸກລາຍງານວ່າ ຄວາມອົດທົນ ຂອງຜູ້ປະສົບ ພັຍເກືອບຈະໝົດຢູ່ແລ້ວແລະຖ້າພວກເຂົາເຈົ້າ ຫາກບໍ່ໄດ້ຮັບ ການຊ່ອຍເຫລືອ ໃນໄວໆນີ້ ສະຖານະການອາດຈະຮ້າຍແຮງ ຕົກຢູ່ໃນສະພາບບ້ານເມືອງບໍ່ມີຂື່ມີແປແລະເກີດຄວາມ ວຸ້ນວາຍຂຶ້ນ 6 ປະເທດ ມະຫາອຳ ນາດຂອງໂລກຈະພົບປະກັນ ແບບປິດລັບທີ່ ນະຄອນນິວຢອກ ໃນວັນເສົາມື້ນີ້ ເພື່ອປຶກສາ ຫາຣືກ່ຽວກັບ ການລົງໂທດເພີ້ມຕື່ມຕໍ່ປະເທດ ອີຣ່ານແລະໂຄງການນິວເຄຼັຽຂອງເຕຫະຣ່ານ ນັ້ນ ເປົ້າໝາຍກໍແມ່ນ ເພື່ອກົດດັນໃຫ້ອີຣ່ານ ກັບຄືນເຂົ້າສູ່ໂຕະເຈຣະຈາແລະຮັບເອົາ ຂໍ້ຕົກ ລົງ ທີ່ໄດ້ຮັບການສນັບສນຸນ ຈາກອົງການສະ ຫະປະຊາຊາດ ເພື່ອໃຫ້ສົ່ງ ສ່ວນໃຫຍ່ຂອງ ທາດຢູເຣນຽມ ທີ່ກັ່ນແລ້ວ ໃນຣະດັບຕ່ຳຂອງອີຣ່ານ ໄປກັ່ນເປັນເຊື້ອໄຟ ໃນລະດັບສູງຕື່ມຂຶ້ນ ຢູ່ໃນຕ່າງປະເທດ ທີ່ຈຳເປັນສຳລັບໃຊ້ກັບ ເຕົາແຍກນິວເຄລັຽ ເພື່ອການຄົ້ນຄວ້າ ຂອງອີຣ່ານ ອີຣ່ານບໍ່ໄດ້ເອົາຫົວຊາ ຕໍ່ກຳນົດ ເວລາຕາຍໂຕ ທີ່ບໍ່ເປັນທາງການ ໃນວັນທີ 31ທັນວາຜ່ານມາ ເພື່ອໃຫ້ອີຣ່ານ ຮັບເອົາຂໍ້ຕົກລົງດັ່ງກ່າວ ກະຊວງ ການຕ່າງປະເທດສະຫະຣັດ ກ່າວວ່າ ຕົນຈະຊຸກຍູ້ ໃຫ້ມີການ ລົງໂທດຄັ້ງໃໝ່ ທີ່ແນໃສ່ ກອງກຳລັງພິທັກປະຕິວັດ ໃນບັນດາ ເປົ້າໝາຍຕ່າງໆນັ້ນ 5 ປະເທດ ທີ່ເຂົ້າຮ່ວມ ການປະຊຸມໃນວັນເສົາມື້ນີ້ ປະກອບດ້ວຍ ສະຫະຣັດ ຝຣັ່ງ ອັງກິດ ຣັດເຊັຽ ແລະເຢັຽຣະມັນຕ່າງກໍພາກັນສົ່ງ ນັກການທູດລະດັບສູງ ໄປຮ່ວມ ແຕ່ຈີນປະກາດວ່າຕົນຈະສົ່ງນັກການທູດ ໃນລະດັບທີ່ຕ່ຳກວ່າ ເຂົ້າຮ່ວມ ສະພາແຫ່ງຊາດ ອັຟການິສ ຖານໄດ້ໃຫ້ການອະນຸມັດຕໍ່ບຸກຄົນ ທີ່ປະທານາ ທິບໍດີ HAMID KARZAI ແຕ່ງຕັ້ງໃຫ້ເປັນຣັຖ ມຸນຕຣີ ການຕ່າງປະເທດ ແລະຣັຖມຸນຕຣີ ກະ ຊວງຍຸຕິທັມ ສະມາຊິກສະພາແຫ່ງຊາດອັຟກາ ນິສຖານ ໄດ້ເລີ້ມ ລົງຄະແນນສຽງ ເພື່ອຮັບຮອງ ເອົາການແຕ່ງຕັ້ງຄະນະຣັຖມຸນຕຣີ ຊຸດທີ 2 ຂອງທ່ານ KARZAI ໃນວັນເສົາມື້ນີ້ ຫລັງຈາກ ໄດ້ປະຕິເສດບໍ່ຍອມຮັບເອົາ ສ່ວນໃຫຍ່ ຂອງການແຕ່ງຕັ້ງ ຄະນະຣັຖບານ ຊຸດທຳອິດຂອງທ່ານ ສະມາຊິກ ສະພາບາງທ່ານ ໄດ້ຕຳໜິຕິຕຽນ ບັນຊີລາຍຊື່ ຄະນະຣັຖມຸນຕຣີຊຸດໃໝ່ໂດຍເວົ້າວ່າ ບັນຈຸລາຍຊື່ ພວກທີ່ຖືກຕັ້ງຕັ້ງ ຈຳນວນນຶ່ງບໍ່ຄ່ອຍເປັນທີ່ຮູ້ຈັກ ແລະມີປະສົພການບໍ່ຫລາຍ ສະພາແຫ່ງຊາດ ໄດ້ລົງຄະແນນສຽງບໍ່ຍອມຮັບເອົາ ຄະນະຣັຖມຸນຕຣີສ່ວນໃຫຍ່ ທີ່ທ່ານ KARZAI ໄດ້ສເນີຊື່ ຊຸດທຳອິດໃນຕົ້ນເດືອນນີ້ ຄືໄດ້ປະຕິເສດ 17 ລາຍຊື່ ຂອງຈຳນວນທັງໝົດ 24 ລາຍຊື່ທີ່ປະທານາທິບໍດີ ໄດ້ສເນີໄປນັ້ນ ສະມາຊິກ ສະພາແຫ່ງຊາດ ກ່າວວ່າຜູ້ທີ່ຖືກແຕ່ງຕັ້ງ ຫຼາຍໆທ່ານ ເປັນສະມັກພັກພວກ ທາງການເມືອງ ສໍ້ຣາດບັງຫລວງແລະມີຄວາມສັມພັນ ກັບພວກຂຸນເສິກ ບັນດາຜູ້ມີສິດປ່ອນບັດ ໃນຢູເຄຣນ ຈະພາກັນໄປລົງຄະແນນສຽງໃນວັນ ອາທິດ ມື້ອື່ນນີ້ ໃນການເລືອກຕັ້ງ ທີ່ຄາດກັນວ່າ ປະທານາທິບໍດີທີ່ສະມັກ ເຂົ້າແຂ່ງຂັນ ເອົາຕຳ ແໜ່ງຕື່ມອີກຂອງຢູເຄຣນຈະປະສົບ ກັບຄວາມ ປລາຊັຍ ທ່ານ VIKTOR YUSHCHENKO ທີ່ໄດ້ເຂົ້າກຳອຳນາດ ໃນປີ 2004 ໃນການປະຕິ ວັດສີໝາກກ້ຽງ ຂອງປະຊາຊົນ ແຕ່ຣັຖບານຂອງທ່ານ ໄດ້ປະສົບກັບ ຄວາມວຸ້ນວາຍທາງການເມືອງ ແລະສະພາບ ເສຖກິດຕົກຕ່ຳ ດ້ວຍເຫດນີ້ ທ່ານຈຶ່ງມີຄະແນນເປັນຮອງຢ່າງຫລວງຫລາຍ ໃນການຢັ່ງຫາງສຽງ ຂອງປະຊາຊົນ ບຸກຄົນທີ່ທ່ານໄດ້ຊະນະເມື່ອ 5 ປີກ່ອນ ຄືທ່ານ VIKTOR YANUKOVICH ມີຄະແນນສຽງນຳໜ້າ ເປັນທີ 1ແລະ ນາຍົກຣັຖມຸນຕຣີ ຢູເຄຣນ ທ່ານນາງ YULIA TYMOSHENKO ເປັນທີ 2 ເປັນທີ່ເຊື່ອກັນ ຢ່າງກວ້າງຂວາງວ່າ ຈະບໍ່ມີຜູ້ສະມັກຄົນໃດ ໄດ້ຮັບຄະແນນສຽງກາຍ 50% ໃນການເລືອກຕັ້ງ ໃນມື້ວັນອາທິດ ດັ່ງນັ້ນ ຈຶ່ງຈຳເປັນຕ້ອງໄດ້ມີການເລືອກຕັ້ງຮອບ 2 ໃນວັນທີ 7 ກຸມພາ ຈະມາ ເກີດບັນຫາຖົກຖຽງໂຕ້ ແຍ້ງ ກ່ຽວກັບແຜນການ ທີ່ພຣະສັນຕະປະປາBENEDICT ຈະສະເດັດໄປຍັງວັດໃຫຍ່ຂອງ ສາສນາຢິວ ທີ່ກຸງໂຣມ ໃນວັນອາທິດມື້ອື່ນນີ້ ທ່ານ GIUSEPPE LARAS ຫົວໜ້າສະພາ ນັກສອນສາສນາຢິວທີ່ປະເທດອີຕາລີ ກ່າວວ່າ ທ່ານຈະບໍ່ໄປຮ່ວມ ພິທີຕ້ອນຮັບ ພຣະສັນຕະ ປະປາແລະມີຊາວອີຕາລີ ທີ່ລອດຊີວິດມາໄດ້ ຈາກການຂ້າລ້າງ ເຊື້ອຊາດຊາວຢິວຂອງພວກ ນາຊີເຢັຽຣະມັນຄົນນຶ່ງ ເວົ້າວ່າ ລາວກໍຈະບ໋ອຍ ຄອດ ບໍ່ໄປຮ່ວມ ພິທີດັ່ງກ່າວ ປະຊາຄົມຊາວຢິວ ຈຳນວນນຶ່ງ ໃນອີຕາລີ ໄດ້ມີຄວາມບໍ່ພໍໃຈ ກ່ຽວກັບການ ຕັດພຣະໄທຂອງພຣະສັນຕະປະປາ ທີ່ໄດ້ປະກາດ ໃນເດືອນແລ້ວນີ້ວ່າ ຈະຍົກລະດັບ ໃຫ້ພຣະສັນຕະປະປາສມັຍສົງຄາມໂລກ ຄັ້ງທີ 2 ຄືສັນຕະປະປາ PIUS ທີ 12 ໃກ້ຈະໄດ້ເປັນນັກບຸນ ເຂົ້າເຈົ້າເວົ້າວ່າ ການຕັດສິນພຣະໄທ ທີ່ວ່ານີ້ແມ່ນເປັນການ ບໍ່ເຄົາຣົບ ຕໍ່ຊາວຢິວ ພວກນັກປະວັດສາດ ແລະຜູ້ນຳຊາວຢິວໂຕ້ແຍ້ງວ່າ ພຣະສັນຕະປະປາ PIUS ທີ 12 ຊຶ່ງໄດ້ເຂົ້າກຳຕຳແໜ່ງ ແຕ່ປີ 1939 ຫາ1958 ນັ້ນ ບໍ່ໄດ້ດຳເນີນການ ຢ່າງເປັນການພຽງພໍ ເພື່ອຊ່ອຍ ຊີວິດຊາວຢິວຈາກການປະຫັດປະຫານ ຂອງພວກນາຊີເຢັຽຣະມັນ ກຸ່ມຫົວຮຸນແຮງ ປາແລສໄຕນ໌ HAMAS ຮຽກຮ້ອງໃຫ້ອີຈິບຢຸດເຊົາການກໍ່ສ້າງ ເຄື່ອງກີດຂວາງ ປ້ອງກັນຄວາມປອດພັຍໃຕ້ດິນທີ່ ຈະສະກັດກັ້ນຕໍ່ການສ້າງອຸໂມງ ໄປຍັງເຂດກາຊາ ທີ່ປົກຄອງໂດຍກຸ່ມ HAMAS ນັ້ນ ຜູ້ນຳຂອງກຸ່ມHAMAS ທ່ານ KHALED MESHAAL ກ່າວ ໃນມື້ວານນີ້ວ່າ ກຳແພງໃຕ້ດິນທີ່ວ່ານີ້ຈະເຮັດໃຫ້ ເຂດກາຊາ ມີຄວາມຝືດເຄືອງເພີ້ມຕື່ມ ທ່ານເວົ້າ ວ່າກຳແພງມີການສ້າງຂຶ້ນ ລະຫວ່າງພວກທີ່ເປັນ ສັດຕຣູ ບໍ່ແມ່ນລະຫວ່າງພວກທີ່ເປັນອ້າຍນ້ອງກັນ ທ່ານ MESHAAL ໃຫ້ທັສນະດັ່ງກ່າວ ທີ່ກອງປະຊຸມ ຢູ່ທີ່ນະຄອນຫລວງເລບານອນ ອີຈິບແລະອິສຣາແອລ ໄດ້ທຳການປິດລ້ອມ ຕໍ່ເຂດກາຊາ ຫລັງຈາກກຸ່ມ HAMASເຂົ້າກຳອຳນາດ ໃນເຂດດັ່ງກ່າວ ເມື່ອປີ 2007 ອຸໂມງໃຕ້ດິນ ຕິດຕໍ່ລະຫວ່າງອີຈິບແລະເຂດກາຊາ ແມ່ນເສັ້ນຊີວິດ ສຳລັບຊາວປາແລສໄຕນ໌ ທີ່ຖືກຕັດຂາດ ຈາກອາຫານຢາປົວພະຍາດ ແລະປັດຈັຍທີ່ຈຳເປັນອື່ນໆ ແຕ່ອິສຣາແອລ ກ່າວວ່າ ກຸ່ມ HAMASຍັງລັກລອບ ເອົາອາວຸດ ເຂົ້າໄປໃນເຂດກາຊາ ເພື່ອໂຈມຕີອິສຣາແອລຜ່ານທາງອຸໂມງໃຕ້ດິນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ